


PROIECT COMPONENTA INIȚIALĂ
a planului de selecție și nominalizare a 5 membri ai Consiliului de Administrație al Eco Ubris Craiova S.R.L.



I.	PREAMBUL
Componenta inițială a Planului de selecție și nominalizare a membrilor Consiliului de Administrație reprezintă documentul de lucru, întocmit conform dispozițiilor art.5 din H.G. nr.639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, corespunzător procesului de selecție a celor trei administratori ai ECO URBIS CRAIOVA S.R.L.
	Planul de selecție al membrilor Consiliului de administrație al ECO URBIS CRAIOVA S.R.L. este elaborat în conformitate cu prevederile O.U.G nr.109/2011 privind guvernanța corporativă a întreprinderilor publice, cu modificările și completările ulterioare, precum și ale Hotărârii Guvernului nr.639/2023 pentru aprobarea Normelor metodologice de aplicare a unor prevederi din Ordonanța de urgență a Guvernului nr.109/2011, Legea nr. 31 din 16 noiembrie 1990 republicată, cu modificările și completările ulterioare, privind societățile, Actul constitutiv al ECO URBIS CRAIOVA S.R.L.
	ECO URBIS CRAIOVA S.R.L. este societate comercială cu răspundere limitată, constituită de către asociatul unic Municipiul Craiova, cu sediu în municipiul Craiova, str. Brestei, nr.129A, Jud. Dolj, Cod fiscal RO 7403230, care deține 100% din capitalul social al societății.
	ECO URBIS CRAIOVA S.R.L. funcționează având la bază o structură organizatorică formată din trei nivele:
· Adunarea Generală a Asociaților;
· Consiliul de Administrație;
· Conducerea delegată (director general).
Administrarea societății este asigurată de un Consiliul de Administrație format din 5 membri aleși de Asociatul unic pe o perioadă de 4 ani, conform prevederilor art.12 din Actul constitutiv. 
În vederea îndeplinirii acestui deziderat, Autoritatea Publică Tutelară, a elaborat prezenta componentă inițială a Planului de selecție, cu respectarea dispozițiilor legale, în vigoare. 
Procedura de selecție se derulează în mod transparent, cu respectarea dreptului de liberă competiție, echitate și egalitate de șanse, nediscriminare, tratament egal și asumarea răspunderii, cu scopul de a asigura profesionalizarea administratorilor, potrivit standardelor de guvernanță corporativă a întreprinderilor publice, astfel cum au fost dezvoltate în principiile de guvernanță corporativă ale Organizației pentru Cooperare și Dezvoltare Economică (prescurtată OCDE). 
Prezenta componență inițială a planului de selecție este întocmită cu scopul selecției și numirii a unui număr de 5 administratori la ECO URBIS CRAIOVA S.R.L., pentru un mandat de 4 ani, cu respectarea prevederilor OUG nr.109/2011 privind guvernanța corporativă a întreprinderilor publice, cu modificările și completările ulterioare. 
Componenta inițială a planului de selecție se întocmește de către autoritatea publică tutelară, cu scopul de a oferi fundament pentru elaborarea componentei integrale a Planului de selecție și  cuprinde, fără a se limita la acestea: 
I.	Scrisoarea de așteptări;
II.	Aspectele cheie ale procedurii;
III.	Calendarul procedurii de selecție
IV.	Părțile responsabile și rolurile acestora
V.	Riscurile identificate;
VI.	Documentele ce trebuie depuse până la numirea administratorilor.
Componența inițială a planului de selecție se publică pe pagina de internet proprie a Autorității publice tutelare și a întreprinderii publice, în termen de 15 zile de la data declanșării procedurii de selecție și se aprobă prin act administrativ al autorității publice tutelare, în termen de 10 zile de la parcurgerea etapelor prevăzute la art. 5, alin.(1)-(4) din H.G. nr. 639/2023.

	II.	SCRISOAREA DE AȘTEPTĂRI 
Scrisoarea de așteptări este documentul de lucru prin care autoritatea publică tutelară stabilește performanțele așteptate de la organele de administrare și conducere ale întreprinderii publice, precum și politica autorității publice tutelare privind întreprinderile publice care au obligații specifice legate de asigurarea serviciului de administrare a domeniului public și privat, pentru o perioadă de cel puțin 4 ani, făcând parte din Planul de selecție – Componenta inițială. 
Scrisoarea de așteptări face parte din setul de documente obligatorii cu care începe procesul de selecție a membrilor consiliului pentru întreprinderile publice și este parte din componenta inițială a planului de selecție. 
Scrisoarea de așteptări stabilește performanțele așteptate de la organele de administrare și conducere, precum și politica autorității publice tutelare privind întreprinderile publice care au obligații specifice legate de asigurarea serviciului de administrare a domeniului public şi privat. 
Scrisoarea de așteptări cuprinde obiectivele întreprinderii publice, care stau la baza stabilirii criteriilor specifice de selecție a candidaților aflați pe lista scurtă .
Scrisoarea de așteptări este fundamentată pe baza strategiei guvernamentale în sectorul în care acționează întreprinderea publică, precum și a politicilor fiscal-bugetare. 
Scrisoarea de așteptări conține o sinteză a obiectivelor financiare și non-financiare ale societății stabilite de către autoritatea publică tutelară, în consultare cu asociații, după caz, reprezentând indivudal sau împreună minimun 5% din capitalul social al întreprinderii publice.
Persoana desemnată responsabilă de guvernanță corporativă din cadrul autorității publice tutelare elaborează scrisoarea de așteptări, în consultare cu structurile de specialitate din cadrul autorității publice tutelare și cu organele de administrare și conducere ale întreprinderii publice. 
Autoritatea publică tutelară organizează consultări cu asociații care reprezintă, împreună sau individual peste 5% din capitalul social al întreprinderii publice, în conformitate cu prevederile art. 5 din anexa nr.1 la H.G nr.639/2023.
Organizarea consultărilor este comunicată prin publicarea unui anunț pe pagina de internet a întreprinderii publice și cea a autorității publice tutelare, cu cel puțin 5 zile înainte de data stabilită. 
Scrisoarea de așteptări este aprobată prin act administrativ al conducătorului autorității publice tutelare, ca parte din componenta inițială a planului de selecție.
Scrisoarea de așteptări se publică pe paginile de internet ale întreprinderii publice și cea a autorității publice tutelare și AMEPIP, odată cu componenta inițială a planului de selecție, conform art.5 din anexa nr.1 la H.G nr.639/2023.
Proiectul Scrisorii de așteptări care stabilește performanțele așteptate de la organele de administrare și  conducere ale societății se regăsește în Anexă.

III.	ASPECTE CHEIE ALE PROCEDURII
Aspectele cheie ale procedurii sunt detaliate în calendarul propus de autoritatea publică tutelară și se referă la etapele obligatori de parcurs, la documentele produse de comisia de selecție și nominalizare și la documentele ce trebuie recepționate în cadrul acestor etape. Termenele menționate în lege, trebuie respectate și sunt termene maximale pentru primirea documentelor, pentru anunțuri, comunicate etc.
Respectarea acestor prevederi precum durata de timp, conținutul documentelor asigură creșterea transparenței și îmbunătățirea calității informației prezentată public și conduc la implementarea principiilor de guvernanță corporativă a întreprinderilor publice. 
Prin parcurgerea legislației privind procesul de selecție s-au identificat aspecte cheie (etape) obligatoriu de parcurs. Durata de finalizare este estimată într-un calendar ținându-se cont de duratele maxime de realizare a etapei respective; declararea unei etape duce implicit la decalarea altor etape ulterioare care nu se pot declanșa sau finaliza până la terminarea precendentei. 
Referitor la documentele necesare implementării procedurii de selecție și nominalizare:
a)	Profilul consiliului se elaborează de către autoritatea publică tutelară prin persoana desemnată responsabilă de guvernanța corporativă  și Profilul candidatului se elaborează de către Comisia de selecție și nominalizare cu sprijinul expertului independent;
b)	Asociații care dețin, individual sau împreună, cel puțin 5% din capitalul social al întreprinderii publice au dreptul de a formula propuneri privind profilul consiliului, ca parte din componenta integrală  a planului de selecție.
c)	Autoritatea publică tutelară va publica Proiectul profilului consiliului pe pagina proprie de internet, pe pagina întreprinderii publice și îl va transmite AMEPIP, în termen de 5 zile de la data aprobării componentei inițiale a planului de selecție, stabilind termenul limită pentru formularea de propuneri.
Referitor la bunul mers al procedurii de selecție:
a)	Comisia de selecție și nominalizare elaborează componenta integrală a Planului de selecție în termen de 10 zile de la înființare;
b)	Proiectul componentei integrale a planului de selecție se publică pe pagina de internet a autorității publice tutelare și întreprinderii publice;
c)	Asociații reprezentând, individual sau împreună, cel puțin 5% din capitalul social al întreprinderii publice au dreptul de a formula propuneri de modificare și completare a componentei integrale a planului de selecție , în termen de 5 zile de la data publicării.
d)	Componenta integrală a Planului de selecție se aprobă prin act administrativ al autorității publice tutelare, respectiv prin hotărâre a adunării generale a asociaților.
e)	Termenele limită -pentru fiecare etapă a procedurii de selecție trebuie stabilite termene limită. Termenele limită trebuie stabilite și incluse în planul de selecție final;
f)	Elemente de confidențialitate: reprezintă aspectele cheie ale procedurii de selecție, ce trebuie specificate și integrate în planul de selecție, inclusiv modul de tratare a lor. Autoritatea publică tutelară, prin comisia de selecție, definește aceste aspecte până la definitivarea planului de selecție. 
Referitor la selecția candidaților:
a)	Asigurarea unei îmbinări oprime a categoriilor de competențe, trăsături, interdicții și condiții necesare pentru selecția și nominalizarea administratorilor: elemente cheie în alcătuirea listei scurte și înaintarea propunerilor pentru numirea administratorilor.
b)	Profilul candidatului este alcătuit din două componente:
•	Descrierea rolului acestuia, derivat din cerințele contextuale ale întreprinderii publice și din scrisoarea de așteptări;
•	Descrierea criteriilor de selecție.
c)	Profilul consiliului diferențiază între criteriile de selecție obligatorii și criteriile de selecție opționale, bazate pe competențe, care au fost identificate în urma analizei cerințelor contextuale. Criteriile de selecții obligatorii sunt competențe și trăsături care trebuie să fie îndeplinite de către toți candidații, în timp ce criteriile de selecție opționale sunt competențe și trăsături care pot fi îndeplinite de unii dintre administratori, dar nu în mod necesar de către toți.
d)	Comisia de selecție și nominalizare stabilește care dintre criteriile exemplificate în anexa nr.1 la H.G. nr.639/2023 sunt criterii obligatorii și care sunt opționale, în funcție de specificul și complexitarea activității întreprinderii publice, precum și ponderea acestora în întocmirea listei scurte.

[bookmark: _Hlk194428568]IV.	CALENDARUL PROCEDURII DE SELECȚIE
Calendarul procedurii de selecție cuprinde etapele procesului de recrutare și selecție, termene limită, documente necesare/acte juridice de realizat, precum și părțile implicate. 
Declanșarea procedurii de selecție a administratorilor în cazul întreprinderilor publice societăți aflate în portofoliul autorităților publice tutelare, la care una sau mai multe întreprinderi publice dintre cele prevăzute la art.2 pct.2 lit.a) și b) din Ordonanța de urgență a Guvernului nr.109/2011 dețin o participație majoritară sau o participație care le asigură controlul este data adoptării hotărârii adunării generale a asociaților/ decizia asociatului unic, emisă  în acest sens, care se comunică de îndată autorității publice tutelare. 
În cazul în care nu sunt atrase candidaturi care să îndeplinească minimul de cerințe, procedura trebuie să fie reluată, fie de la punctul publicării anunțului de selecție, fie de la început, prin redefinirea profilului administratorilor, cu scopul de a lărgi baza de candidaturi.
	Nr.
crt.
	Etapa procedurii de selecție

	1.
	Declanșarea procedurii de selecție a administratorilor, prin emiterea deciziei asociatului unic
Art.3 alin.(1) lit.b) din Anexa 1 H.G. nr.639/ 2023

	2.
	Comunicarea de îndată a declanșării procedurii către Autoritatea Publică Tutelară Art.3, alin.(1) lit.b) din Anexa 1 H.G. 639/ 2023

	3.
	Autoritatea Publică Tutelară, notifică AMEPIP în termen de 2 zile lucrătoare de la data declanșării procedurii 
Art.3 alin.(3) din Anexa 1 H.G. 639/2023

	4.
	Elaborarea Scrisorii de așteptări de către Compartiment Guvernanță Corporativă /responsabil desemnat, în consultare cu structurile de specialitate din cadrul autorității publice tutelare și organele de administrare și conducere ale ECO URBIS CRAIOVA S.R.L. 
art.4 alin.(1) din Anexa 1b la H.G. 639/2023

	5.
	Întocmirea și publicarea, de către Autoritatea publică tutelară, a proiectului componentei inițiale a planului de selecție, pe paginile de internet ale autorității publice tutelare și întreprinderii publice
Art.5 alin.(1) din Anexa 1 la HG 639/2023

	6.
	Autoritatea publică tutelară, consultă asociatul unic, în vederea definitivării elaborării componentei inițiale a planului de selecție și scrisorii de așteptări
Art.5 alin.(3) și (4) din Anexa 1 H.G. 639/2023
Art.4 alin.2 din Anexa 1b la H.G. nr.639/2023

	7.
	Publicarea de către Autoritatea publică tutelară, a propunerilor primite cu privire la proiectul componentei inițiale ce cuprinde și Scrisoarea de așteptări și motivarea acceptării sau respingerii lor
Art.5 alin.(5) din Anexa 1 la H.G. 639/2023

	8.
	Aprobare Scrisoare de așteptări ca parte din componenta inițială a planului de selecție
Art.5 alin.(6) din Anexa 1 HG 639/202
Art.4 alin.(4) Anexa 1b la HG nr.639/2023

	9.
	Aprobare hotărâre privind constituirea Comisiei de selecție și nominalizare a celor 5 administratori ai ECO URBIS CRAIOVA S.R.L.
Art.5 alin.(3) din Anexa la OPAMEPIP nr.126/12.03.2024

	10.
	Aprobare componenta inițială a planului de selecție
Art.5.alin.(6) din Anexa 1 la H.G. nr.639/2023

	11.
	Publicarea de către Autoritatea publică tutelară, a Scrisorii de așteptări, odată cu componenta inițială a planului de selecție, pe paginile de internet UAT municipiului Craiova, ECO URBIS CRAIOVA S.R.L.  și AMEPIP
Art.5 alin.1 din Anexa 1b la HG nr.639/2023

	12.
	Elaborarea de către Autoritatea publică tutelară, a proiectului profilului consiliului Publicarea proiectului profilului consiliului pe paginile de internet ale APT, întreprinderii publice, Eco Urbis Craiova S.R.L
Transmiterea către AMEPIP a proiectului profilului consiliului
Art.12 alin.(1) din Anexa 1 HG 639/2023

	13.
	Consultarea asociatului unic cu privire la proiectul profilului consiliului
Art.12 alin.(2) din Anexa 1 HG 639/2023

	14.
	Elaborare, de către Comisia de selecție, a proiectului componentei integrale a planului de selecție, incluzând profilul consiliului, profilul candidatului, planul de interviu, termenele aferente etapelor curpinse între data declansării procedurii de selecție și data prezentării raportului fiale, precum și componenta inițială a planului de selecție 
Art.10 alin.(1) și (2), art.12, alin.(3) și art.14-16 din Anexa 1 HG 639/2023

	15.
	Formularea de propuneri cu privire la proiectul componentei integrale de către asociatul unic
Art.10 alin.(3) din Anexa 1 la HG 639/2023

	16.
	Aprobare, de către Autoritatea publică tutelară, a componentei integrale, incluzând profilul consiliului și profilul candidatului
Art.10 alin.(4) din Anexa 1 la HG 639/2023

	17.
	Elaborare și publicare, de către Comisia de selecție, a anunțului de selecție
Art.29 alin.(4) si alin.(5) din OUG 109/2011
Art.19 alin.(2) și (3) din Anexa 1 HG 639/2023

	18.
	Intocmire raport de activitate și comunicarea acestuia comisiei de selecție și autorității publice tutelare

	19.
	Depunerea candidaturilor
Art.20 alin.(1) din Anexa 1 la HG 639/2023

	20.
	Întocmirea, de către Comisia de selecție, a listei lungi a candidaților (dosarele complete depuse în termen)
Art.20 alin.4 din Anexa 1 la HG 639/2023

	21.
	Transmiterea, de către Comisia de selecție, a dosarelor care au fost confirmate în lista lungă către AMEPIP, în vederea obținerii avizului
Art.4^5 alin. (3) din OUG 109/2011

	22.
	Informare, în scris, de către Comisia de selecție, a candidaților neînscriși pe lista lungă
Art.20 alin.(3) din Anexa 1 la HG 639/2023

	23.
	Contestare rezultate de către candidații nemulțumiți
Art.29 alin.(6) din OUG 109/2011

	24.
	Soluționarea contestației de către comisia de selecție
Art.29 alin.(6) din OUG 109/2011

	25.
	Contestarea deciziei Comisiei de selecție privind soluționarea contestației la instanța de contencios administrativ
Art.29 alin.(6) din OUG 109/2011

	26.
	Evaluarea și verificarea, de către comisia de selecție și nominalizare, a dosarelor candidaților rămași în lista lungă, stabilirea punctajului și întocmirea listei scurte
Art.21 si art.22 alin.1 din Anexa 1 la HG 639/2023

	
	Informarea candidaților respinși din lisra scurtă, de către comisia de selecție, prin mijloace electronice
Art.21 alin.(7) din Anexa 1 la HG 639/2023

	27.
	Contestare rezultate de către candidații nemulțumiți
Art.29 alin.(6) din OUG 109/2011

	28.
	Soluționarea contestației de către comisia de selecție
Art.29 alin.(6) din OUG 109/2011

	29.
	Contestarea deciziei Comisiei de selecție privind soluționarea contestației la instanța de contencios administrativ
Art.29 alin.(6) din OUG 109/2011

	30.
	Depunerea declarațiilor de intenție, de către candidații din lista scurtă 
Art.22 alin.2 și 3 din Anexa 1 la HG 639/2023

	31.
	Analiza declarațiilor de intenție, de către comisia de selecție și integrarea rezultatelor în Matricea profilului de candidat

	32.
	Organizarea interviurilor candidaților din lista scurtă, de către Comisia de selecție
Art.22 alin.4 și 5 din Anexa 1 la HG 639/2023

	33.
	Întocmirea clasamentului candidaților din lista scurtă și raportul final al procedurii, reprezentând finalizarea procedurii de selecție, de către comisia de selecție
Art.22 alin4 și 6 din Anexa 1 la HG 639/2023

	34.
	Transmiterea de către comisia de selecție, a raportului final conducătorului Autorității publice tutelare, în vederea adoptării unei hotărâri de consiliu local privind mandatarea reprezentanților statului în adunarea generală a asociaților, pentru propunerea de membri în consiliu
Art.22 alin.7 lit.c) din Anexa 1 la HG 639/2023

	35.
	Transmiterea, de către Autoritatea publică tutelară, a raportului final, către AMEPIP, în vederea emiterii avizului conform 
Art.4^4 alin.5, lit.c pct.(vii) din OUG 109/2011

	36.
	Convocarea, de către autoritatea publică tutelară a adunării generale a asociatilor, în vederea numirii membrilor consiliului de administrație
Art.22 alin.(11) din Anexa 1 la HG 639/2023

	37.
	Verificarea raportului final și emiterea avizului conform (sau anularea procedurii, formularea de recomandări și aplicarea de sancțiuni), de către AMEPIP 
Art.4^4 alin.(5) lit.c) pct.(vii) din OUG 109/2011

	38.
	Publicarea raportului final 
Art.22 alin.8 din Anexa 1 la HG 639/2023

	39.
	Emiterea deciziei asociatului unic

	40.
	Avizarea de către AMEPIP, a contractelor de mandat a administratorilor
Art.29 alin.(10) din OUG 109/2011

	41.
	Încheierea contractelor de mandat cu administratorii numiți, după ce au fost aprobate de asociatul unic
Art.29 alin.(1) din OUG 109/2011



Termenele planificate potrivit calendarului procedurii de selecție pot fi decalate în cazul formulării unor contestații, conform art. 29 alin (6) din O.U.G. nr. 109/2011.
V.	PĂRȚILE RESPONSABILE ȘI ROLURILE ACESTORA
Prezenta secțiune definește principalele activități pe care părțile implicate în procesul de recrutare și selecție trebuie să le îndeplineacă în scopul unei bune gestionări a procesului de recrutare și selecție.
V.I. Adunarea generală a asociaților -în cazul de față Asociatul unic, va exercita atribuțiile adunării generale a asociaților societății (Articolul 196^1 din Legea nr.31/1990 - (1) În cazul societăților cu răspundere limitată cu asociat unic, acesta va exercita atribuțiile adunării generale a asociaților societății). În procesul de selecție a administratorilor îndeplinește următoarele atribuțiii principale, dar fără a se limita la acestea și în condițiile legii:
a) decide asupra declanșării/reluării procedurii de selecție;
b) desemnează administratorii autorității publice tutelare, în vederea formulării de propuneri pentru desemnarea în adunarea generală a asociaților, o listă scurtă pentru fiecare post de administrator al întreprinderii publice, pe baza criteriilor de selecție comunicate public, prin anunț, în ordinea clasamentului candidaților pentru postul respectiv;
c) încheie contractele de mandat cu administratorii întreprinderii publice, după caz;
d) exercită orice alte atribuții statuate de dispozițiile O.U.G. nr.109/2011 cu modificările și completările ulterioare și de prevederile H.G. nr.639/2023.

V.II. Autoritatea publică tutelară - îndeplinește următoarele atribuții principale în procesul de recrutare și selecție a administratorilor, dar fără a se limita la acestea, cu respectarea temeiurilor legale în acest sens:
a) stabilirea de obiective pe termen lung, care acoperă o perioadă de cel puțin 4 ani și includerea acestora în scrisorile de așteptări, care vor fi publicate pe pagina de internet proprie, precum și transmiterea documentației relevante către AMEPIP în termenele stabilite în O.U.G. 109/2011 cu modificările și completările ulterioare și de prevederile H.G. nr.639/2023.
b) notificarea AMEPIP cu privire la necesitatea declanșării procedurii de selecție și numire a administratorilor, precum și a revocării acestora.
c) organizarea procedurii de selecție, selectarea și nominalizarea candidaților pentru funcțiile de administrator al întreprinderii publice.
d) transmiterea rapoartelor către AMEPIP în termen de 3 zile de la finalizarea procedurii.
e) elaborează componenta inițială a planului de selecție și scrisoarea de așteptări , ca parte din componenta inițială a planului de selecție, și o publică pe pagina proprie de internet pentru a putea fi adusă la cunoștință candidaților la postul de administrator, precum și pe paginile de internet ale intreprinderii publice și AMEPIP.
f) aprobă componenta inițială și scrisoarea de așteptări, ca parte componentă inițială a planului de selecție.
g) înființează comisia de selecție și nominalizare;
h) elaborează și aprobă Regulamentul de organizare și funcționare a comisiei de selecție conform Regulamentului cadru de organizare și funcționare a comisiilor de selecție și nominalizare, aprobat de AMEPIP.
i) elaborează și publică proiectul profilului consiliului pe paginile de internet ale APT și întreprinderii publice și îl transmite către AMEPIP.
j) aprobă prin act administrativ, componenta integrală a planului de selecție, incluzând profilul consiliului și profilul candidatului.
k) formulează propuneri pentru desemnarea administratorilor în adunarea generală a asociaților, dintr-o listă scurtă, pentru fiecare post de administrator al întreprinderii publice, pe baza criteriilor de selecție comunicate public, prin anunț, în ordinea clasamentului candidaților pentru postul respectiv.
l) negocierea indicatorilor-cheie de performanța ai administratorilor, transmiterea acestora către AMEPIP pentru avizare din punct de vedere al încadrării în nivelul minim și aprobarea lor de către adunarea generală a asociațiilor.
m) monitorizarea și evaluarea îndeplinirii indicatorilor cheie de performanță incluși în contractele de mandat și transmiterea acestor informații către AMEPIP.
n) întocmirea și publicarea listei administratorilor și directorilor aflați în funcție în întreprinderile publice aflate sub controlul autorității publice tutelare și comunicarea acesteia către AMEPIP.
o) aplicarea criteriilor de integritate pentru administratorii și directorii întreprinderilor publice aflate sub controlul său direct sau indirect.
p) orice alte atribuții stabilite prin O.U.G. nr.109/2011 cu modificările și completările ulterioare, H.G. nr.639/2023, prin legi speciale și prin legislația în domeniu.


V.III. Comisia de selecție și nominalizare (CSN) – din care fac parte membrii desemnați prin act administrativ al autorității publice tutelare și un expert independent, selectat prin procedura de achiziție publică, în conformitate cu dispozițiile Legii nr.98/2016 privind achizițiile publice, cu modificările și completările ulterioare, îndeplinește următoarele atribuții principale în procesul de selecție a administratorilor, dar fără a se limita la acestea și în condițiile legii, conform Anexa la OPA AMEPIP nr.126/12.03.2024:
▪ Demarează procedura după data declanșării de către Adunarea Generală a Asociaților a selecției administratorilor;  
▪ Elaborează componenta inițială a planului de selecție, în termenul legal; 
▪ Introduce datele în planul de selecție; 
▪ Furnizează informațiile pe care le solicită expertul independent; 
▪ Întocmește diferite analize privind matricea consiliului; 
▪ Se ocupă de asigurarea transparenței procedurii de selecție conform prevederilor legale;  
▪ Coordonează toate activitățile ce se desfășoară în etapa de elaborare a listei lungi; 
▪ Coordonează verificarea informaţiilor conținute în dosarele de candidatură rămase pe lista lungă şi stabilirea punctajului conform grilei de evaluare pentru fiecare criteriu din cadrul matricei profilului pentru fiecare candidat; 
▪Verifică/analizează conținutul documentelor elaborate de către expertul independent și poate să solicite explicații/completări/clarificări de la expertul independent pentru activitatea desfașurată, iar în urma analizei propunerilor justificate ale comisiei de selecție și agreate de catre expertul independent, documentele pot suferi modificări.  
▪ Asistă la derularea procedeelor de obţinere a informaţiilor suplimentare faţă de cele conținute în dosare, prin modalităţile descrise la Art 43, Alin (5) din HG nr. 722/2016; 
▪ Informează candidaţii privind decizia de a fi selectaţi în Lista scurtă şi solicită Declaraţiile de intenţie ale acestora sau, după caz, privind decizia de respingere a lor; 
▪Analizează Declaraţiile de intenţie depuse de candidaţi şi integrează rezultatele analizei în matricea profilului de candidat; 
▪ Elaborează planul de interviu final; 
▪ Efectuează selecția finală a candidaților aflați în lista scurtă pe bază de interviu, în baza planului de interviu; 
▪ Întocmește documentația necesară numirii noilor administratori; 
▪ Elaborează raportul pentru numirile finale care include motivarea privind clasificarea candidaților; 
▪ Transmite conducătorului autorității publice tutelare raportul pentru numirile finale.  

V.IV. Expertul independent are următoarele atribuții:  Principalele activități pe care expertul independent trebuie să le desfășoare, nelimitându-se la acestea, în procesul de recrutare și selecție a candidaților în vederea desemnării pentru pozițiile de membri în consiliul de administrație, cu respectarea obligațiilor prevăzute de OUG nr. 109/2011 4 și de Normele metodologice aprobate prin HG nr. 722/2016, date în aplicarea prevederilor OUG nr. 109/2011, sunt următoarele: 
▪ colaborează și consultă Comisia de Selecție în toate activităţile necesare procedurii de selecţie;  
▪ analizează scrisoarea de aşteptări — document de lucru care precizează performanțele așteptate de la organele de administrare și conducere ale societății Eco Urbis Craiova S.R.L. precum și politica  autorității publice tutelare privind această întreprindere publică ce are obligații specifice legate de asigurarea serviciilor aferente obiectului său de activitate pentru o  perioadă de cel puțin 4 ani — în baza căreia candidaţii aflaţi în lista scurtă redactează o declaraţie de intenţie, oferindu-și opinia cu rol consultativ;  
▪  oferă o opinie consultativă privind profilul Consiliului de Administraţie şi al candidatului pentru poziţia de membru în Consiliul de Administraţie, la solicitarea Autorității Publice Tutelare, pentru a se asigura că sunt identificate capacităţile necesare pentru desemnarea celor mai buni candidați; 
 ▪ elaborează proiectul componentei integrale a planului de selecţie pentru a putea determina toate aspectele-cheie ale procedurii de selecţie și introduce datele în acest plan;  
▪ elaborează o strategie de recrutare în vederea obţinerii listei scurte și a trecerii candidaților din lista scurta printr-un centru de evaluare; 
▪  analizează și prezintă criteriile de selecţie cuantificabile, luând în considerare atât specificul domeniului de activitate al societății cât și  o experienţă relevantă în consultanţă, în management sau în activitatea de conducere a unor întreprinderi publice și asigurîndu-se că sunt respectate principiile liberei competiţii, nediscriminării, transparenţei şi asumării răspunderii;  
▪ întocmește graficul evoluţiei temporale a evenimentelor; 
▪ stabilește conținutului dosarului pentru depunerea candidaturilor pentru poziția respectivă, în urma elaborării materialelor și modelelor de documente în scopul folosirii acestora în procesul de selecţie; 
▪ asistă Comisia de selecție la definitivarea componentei integrale a planului de selecţie; 
▪ întocmește anunțul privind selecția candidaților și asigură publicarea acestuia conform prevederilor legale; 
▪ pregătește răspunsurile la eventualele solicitări de clarificări în perioada dintre publicarea anunțului și data depunerii candidaturilor;  
▪ verifică conformitatea documentelor prezentate de candidați şi evaluează dosarele de candidatură în raport cu minimul de criterii stabilite pentru selecţie; 
▪ solicită clarificări în cazul în care informaţiile din dosare nu sunt concludente în ceea ce priveşte întrunirea minimului de criterii stabilite pentru selecţie;  
▪ informarea în scris a candidaţilor respinşi; 
▪ evaluează candidaţii pentru pozițiile respective, aflaţi în lista lungă de candidaţi; 
▪ verifică informaţiile conținute în dosarele de candidatură rămase pe lista lungă şi stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat; 
▪ raportându-se la profilul candidaților, efectuează analize comparative a candidaţilor rămaşi în lista lungă; 
▪ pentru rigoare și asigurarea corectitudinii deciziilor luate, atunci când consideră necesar, solicită informaţii suplimentare faţă de cele conţinute în dosare prin, modalităţile descrise la Art. 43 Alin. 5 din HG nr. 722/2016, dar fără a se limita la acestea; 
▪ revizuiește, îmbunătățește şi validează acurateţea rezultatelor pe baza punctajului obţinut în matricea profilului de candidat; 
▪ cere clarificări suplimentare sau decide respingerea candidaturilor, dacă informaţiile din dosare nu sunt concludente în ceea ce priveşte întrunirea minimului de criterii stabilite pentru selecţie
▪solicită clarificări suplimentare sau decide respingerea candidaturilor, dacă informaţiile din dosare nu sunt concludente în ceea ce priveşte întrunirea de către candidaţi a minimului de criterii stabilite pentru selecţie;  
▪ definitivează componenţa listei scurte pentru fiecare poziție prin eliminarea de pe lista lungă în ordinea descrescătoare a punctajului obţinut conform matricei profilului. Lista scurtă conţine şi punctajul obţinut de către fiecare candidat, informând totodată în scris candidaţii respinşi de pe lista lungă despre deciziile luate; 
▪ asigură trecerea candidaților din lista scurtă prin centrul de evaluare, evaluare în urma căreia expertul va întocmi o recomandare fără caracter eliminatoriu; 
▪ acordă asistență în analiza, de către Comisia de selecție, a Declaraţiilor de intenţie depuse de candidaţi şi integrarea rezultatelor analizei în matricea profilului de candidat; 
▪ colaborează la elaborarea și organizarea, de către Comisia de selecție, a planului de interviu final; 
▪ asistă la efectuarea, de către Comisia de selecție, a selecției finale a candidaților aflați în lista scurtă pe bază de interviu, în baza planului de interviu; 
▪ elaborează recomandări privind monitorizarea activității consiliului de administrație, conform anexei 2 la HG nr.  722/2016; 
- elaborează o propunere de contract de mandat pentru viitorii administratori;  
▪ elaborează o propunere de set de indicatori cheie de performanță financiari și nefinanciari, care vor fi anexă la propunerea de contract de mandat; 
▪ întocmește un raport inițial, un raport de progres și un raport final ce va conține concluzii și recomandări.

VI.	RISCURI IDENTIFICATE
În procesul de selecție și nominalizare se pot identifica câteva riscuri reale, potențial să apară datorită cerințelor contextuale al ansamblului de condiții și cirmcumstanțe specifice care trebuie luate în considerare. Aceste cerințe contextuale sunt determinate de particularitățile întreprinderii publice și de mediul în care acestea operează, de starea economică, financiară contextul legislativ, poziția strategică în care se află întreprinderea publică la momentul declanșării procedurii de selecție. 
Pe baza acestor factori au fost identificate câteva riscuri potențiale:
	
	Risc identificat
	Impact
	Probabilitate de aparitie
	Măsuri de minimizare

	1 
	Criza de timp /neîncadrare în termenele prevăzute de legislație
	moderat 
	medie
	Alocarea unor rezerve de timp pe fiecare activitate și pe fiecare etapă a planului de selecție; pregătirea din timp a documentelor; stabilirea atribuțiilor fiecărui membru al echipei; buna colaborare cu expertul independent; alocarea unui număr suficient de personal in secretariatul CNR 

	2 
	Intârzieri în derularea procedurii datorate expertului independent 
	moderat
	medie
	Respectarea angajamentelor asumate prin contract; alocarea unui număr suficient de specialiști HR; organizarea de ședințe de consultare /planificare CNR 

	3 
	Numar insuficient de candidați îndeplinesc condițiile de participare 
	moderat 
	medie 
	Publicitate adecvată /adăugarea de canale noi pe care să se transmită mesajele campaniei de recrutare; Abordarea directă cu metode de head-hunting a țintelor identificate cu ajutorul celorlalți candidați 
Criterii de selecție care să permită depunerea a cât mai multor candidaturi

	4 
	Abandon al procesului din partea candidaților din lista scurtă/aleși în final 
	moderat 
	medie 
	Asigurarea unui flux initial de candidați suficient de mare pentru a permite ca pe lista scurtă să se afle un numar suficient de candidați acceptați; scurtarea la minim posibil a perioadei de decizie de acceptare a unui candidat; conștientizarea candidatului cu privire la derularea procedurii; clarificarea, pe cât posibil, a întrebărilor/ problemelor ridicate de candidat legate de ocuparea postului. 

	5
	Decalarea termenelor/ suspendarea procedurii datorate contestațiilor la instanța de contencios administrativ
	Mare
	Medie
	Procedura de selecție va conține informații clare privind cerințele de selecție, conținutul dosarului de candidatură, astfel încât să fie reduse situațiile de respingere a dosarelor.

	6
	Schimbări legislative
	Mare
	Mare
	Legislația a fost modificată recent, motiv pentru care experții implicați vor avea sarcina să analizeze în detaliu toate modificările astfel încât să aplice în mod corect noile prevederi.



VII. Documentele ce trebuie depuse până la numirea administratorilor
Conform art.11 din Anexa 1 la HG nr.639/2023 Planul de selecție cuprinde toate documentele și formularele personalizate pentru fiecare procedură de selecție. 
Documentele și formularele prevăzute sunt următoarele , fără a se limita la acestea:
a)	Etapele procesului de selecție, calendarul, documentele și materialele ce urmează a fi verificate, respectiv elaborate, persoane de contact pentru informații și detalii suplimentare;
b)	Anunțurile privind selecția, presa tipărită și pentru online;
c)	Lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
d)	Dispozițiile de confidențialitate și de acces la documente, lista elementelor confidențiale;
e)	Lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturilor asociaților sunt respectate și că interesele întreprinderii publice sunt asigurate;
f)	Scrisoarea de așteptări;
g)	Cerințele contextuale;
h)	Profilul consiliului;
i)	Profilul candidatului;
j)	Criteriile de selecție;
k)	Modul de acordare a punctajului;
l)	Documente referitoare la declarația de intenție;
m)	Plan de interviu;
n)	Proiectul contractului de mandat;
o)	Declarații necesar a fi completate de către candidați.
Candidații vor trebui să completeze dosarul de candidatură cu documentele solicitate în anunțul de selecție și cu alte documente ce vor fi stabilite de către expertul independent, la momentul elaborării anunțului.

VIII. ELEMENTE DE CONFIDENȚIALITATE

Toate dosarele de candidatură ale candidaților vor fi tratate în deplină confidențialitate de către toate părțile implicate în procedura de selecție și nominalizare. De asemenea, confidențialitatea datelor se referă și la nu folosi în interes propriu aceste informații.
Informațiile privind indentitatea candidaților vor fi tratate cu cel mai înalt grad de confidențialitate, iar accesul la aceste informații se limitează numai la acele persoane care sunt implicate în procesul decizional.
Lista elementelor confidențiale:
- Identitatea, datele personale și dosarele de candidatură ale candidaților;
- Informații referitoare la viața privată, profesională sau publică a candidaților.

IX. ELEMENTE ACCESIBILE DOAR COMISIEI DE SELECȚIE ȘI NOMINALIZARE

Lista elementelor accesibile doar comisiei de selecție și nominalizare:
-Toate punctajele obținute în cursul evaluărilor/clarificăriloe intermediare și integrate în matrice;
-Rezultatele interviurilor și elementele, amănuntele, exemplele și toate datele oferite de candidați pe parcursul acestora, cu excepția datelor cu caracter confidențial;
-Lista lungă a candidaților calificați și lista scurtă a candidaților calificați pentru următoarea etapă a selecției.


X. ELEMENTE CE POT FI FĂCUTE PUBLICE:

Lista elementelor ce pot fi făcute publice:
-	Plan de selecție componenta inițială;
-	Profilul consiliului de administrație;
-	Profilul candidatului;
-	Anunțul de selecție;
-	Criterii de selecție și de evaluare;
               -            Grile de punctaj;
-	Plan de interviu;
-	Modele de declarații;
-	Plan de selecție- componenta integrală;
               -         raportul final se publică și pe pagina de internet a autorității publice tutelare, a întreprinderii publice și a AMEPIP, cu respectarea Regulamentului general privind protecția datelor.


XI. ACȚIUNI VIITOARE ÎN VEDEREA DEFINITIVĂRII PLANULUI DE SELECȚIE

În vederea definitivării planului de selecție, Comisia de selecție și nominalizare va întreprinde activități necesare pentru conformarea la OUG nr.109/2011, cu modificările și completările ulterioare, și Normele metodologice aprobate prin HG nr.369/2023. În acest sens, va elabora următoarel documente necesare în procesul de recrutare și selecție, fără a se limita la acestea:
a)	Profilul candidatului pentru funcția de administrator;
b)	Matricea profilului candidatului;
c)	Anunțurile privind selecția, pentru presa tipărită și online;
d)	Lista detaliată a documentelor necesare în vederea depunerii candidaturii de către persoane fzice și persoane juridice;
e)	Formulare ale declarațiilor necesare a fi completate de către candidați;
f)	Materialele referitoare la declarația de intenție;
g)	Planul de interviu;
h)	Lista elementelor confidențiale și a celor ce pot fi făcute publice,
i)	Lista elementelor pentru verificarea candidaților aflați în lista scurtă.

Expertul independent va întocmi și pune la dispoziție un raport inițial, un raport de progres și raportul final.
Planul de selecție va fi completat/modificat/ actualizat /definitivat de către comisia de selecție și nominalizare asistată de expertul independent specializat în recrutarea resursleor umane, cu alte elemente/ documente aferente procedurii de selecție apărute între data declansării acesteia și data publicării raortului final al comisiei de selecție și nominalizare.

